ஆனால் இதே காலப்பகுதியில் ஏனைய இயக்கத்தில் பயிற்சி பெற்றவர்களும் கூட புதிய தானியங்கித் துப்பாக்கிகளுடன் தளம் வந்திருந்தனர். அதன் பின்னர் தான் இந்தியா அனைத்து இயக்கங்களுக்கும் ஆயுதங்கள் வழங்கியது என்ற விடயம் எமக்குத் தெரியவந்தது. இந்தியா இயக்கங்களுக்குக் கொடுத்த ஆயுதங்களால் ஈழவிடுதலைப் போராட்ட இயக்கங்களும், ஈழவிடுதலைப் போராட்டமும் பண்பளவில் மாற்றமடையத் தொடங்கியது. வங்கம் தந்த பாடத்தையே பாடமாகக் கொள்ளாமல் இந்திய இராணுவப் பயிற்சிக்கு நூற்றுக்கணக்கானவர்களை அனுப்பியது போலவே, இந்தியாவிடம் இருந்து பெற்றுக்கொண்ட புதிய ஆயுதங்களைப் பற்றி நாம் அலட்டிகொள்ளவில்லை.